S boarische Staatswoppm bestehd aus sechs heraldischn Komponentn: Da goidane Lewe, urspringlich mit da wittelsbocharischn Pfoiz am Rhein vabundn, stehd heit fia de Obapfoiz, da  "frenkische Rechn" fia de drei frenkischn Beziak, da blaue Pantha fia de Oidbayern und de drei schwoazn Lewn fia Schwobm. As weiss-blaue Heazschuid deit af an Gsamtstoot Bayern hin, de Voikskrone bezeichnet nachan Wegfoi vo da Kinikrone de Voiksssouveränität.